als_Latn dik_Latn sag_Latn
Studentët e UET, pjesëmarrës në projektin global të Big picture FoundationPostuar më: 17 May 2017 13:42
Ekspozita me punime arti nga e gjithë bota hapet më 17 Maj online. Studentët e komunikim dizajnit dhe marrëdhënieve publike në UET kanë dërguar punimet e tyre
Big Picture Foundation është një fondacion i krijuar në vitin 2015 në valën e krizës së refugjatëve sirianë në botë. Themeluesja, Kim Tamalonis, dëshironte që nëpërmjet artit fëmijët të sensibilizoheshin disi për fëmijët e refugjatëve. Kim është gjithashtu një nga bashkëpunëtoret më të ngushta të Metropolitan Museum. Ajo i propozoi fillimisht nxënësve të shkollës së mesme që të punonin me vepra arti, në mënyrë që të ndihmonin fëmijët e refugjatëve. Duke qenë se ata u treguan mjaft të gatshëm , me pikturat e tyre apo dhe kompozimet që bënin, falë një shfaqje arti që ata bënë arritën të mblidhnin disa para dhe kështu paratë u dërguan në një fondacion që merret pikërisht më fëmijët e vendeve në konflikte. Për herë të parë këtë vit, pjesë e këtij fondacioni pikturash do të jenë dhe universitetet.
Universiteti Europian i Tiranës ishte i pari që u ftua të bëhej pjesë e këtij projekti. Iniciatori i kësaj pjesëmarrjeje për UET, ishte Bendis Mani. Ai foli për universitetin me Kim Tamalonis dhe ajo kontaktoi menjëherë me profesor Shpend Bengun, duke e ftuar të bëhej pjesë e këtij projekti.
Studentët e komunikim dizajnit, por edhe të marrëdhënieve publike, kanë dërguar punimet, për të shprehur se si e shohin ata artin nga këndvështrimi i tyre personal.
Big picture Foundation dëshiron që t’i inkurajojë nxënësit dhe studentët që të përdorin artin e tyre për të krijuar një komunitet global interaktiv. Kjo gjë do të realizohet nëpërmjet tre hapave: 1. Fëmijët do të ndajnë rezultatet e projekteve të artit online. 2. Fëmijët do të përdorin artet për të forcuar komunitetet lokale, kombëtare dhe globale, përmes kontaktit me artin dhe përmes aktiviteteve bashkëpunuese. 3. Fëmijët do të mësojnë rreth ngjarjeve aktuale, rreth gjeografisë, politikës dhe artit bashkëkohor, ndërsa angazhohen në bashkëpunimet globale të artit.
Dita e fundit kur këto punime u mblodhën ishte pikërisht 28 prilli, dhe pati pjesëmarrës nga shumë vende të botës. Raundi i parë i projektit është hedhja online e të gjithë punimeve nga fëmijët në mbarë botën dhe më pas ato do të shfaqen online më 17 Maj, ku të gjithë fëmijët global do të mund të komentojnë në punimet e ndryshme që iu kanë pëlqyer ose jo. Aty do të shihet se si fëmijë nga vende të ndryshme të botës e kanë perceptuar të njëjtën temë.
Në 17 maj do të hapet website online për të parë punimet e dërguara nga student e të gjithë botës por në të njëjtën ditë në Universitetin Europian të Tiranës do të çelet “ UET Print making ekspo”. Në këtë ekspozitë do të prezantohen punimet e dërguara në projektin global nga Big Picture Foundation por edhe punimet e bëra nga studentët e kursit veror të grafikës. Vlen të theksohet se pjesëmarrës në kursin e grafikës nuk ishin vetëm studentët e UET por edhe studentë të universitetve të tjera në Tiranë si dhe nxënës të gjimnazeve. Krahas prezantimit të punimeve secili do të marrë dhe një certifikatë të dhënë nga UET për pjesëmarrjen në kursin e grafikës.
als_Latn als_Latn als_Latn als_Latn als_Latn als_Latn als_Latn als_Latn